επιστολη αντιοχου βασιλεως βασιλευς αντιοχος ευφημω χαιρειν εδοθη ο κατακεχωρισμενος υπομνηματισμος γενεσθω ουν καθοτι δεδηλωται περι ων δει δια σου συντελεσθηναι. προσενεχθεντος μοι περι της ενεργειας θεου διος βαιτοκαικης εκριθη συνχωρηθηναι αυτω εις απαντα τον χρονον οθεν και η δυναμις του θεου καταρχεται κωμην την βαιτοκαι[κη]νην ην προτερον εσχεν δημητριος δημητριου του μνασαιου εν τουργωνα της περι απαμιαν σατραπιας συν τοις συνκυρουσι και καθηκουσι πασι κατα τους προυπαρχοντας περιορισμους και συν τοις του ενεστωτος ετους γενημασιν οπως η απο ταυτης προσοδος αναλισκηται εις τας κατα μηνα συντελουμενας θυσιας και ταλλα τα προς αυξησιν του ιερου συντεινοντα υπο του καθεσταμενου υπο του θεου ιερεως ως ειθισται αγωνται δε κατα μηνα πανηγυρεις ατελεις τη πεντεκαιδεκατη και τριακαδι και ειναι το μεν ιερον ασυλον την δε κωμην ανεπισταθμον μηδεμιας απορρησεως προσενεχθεισης τον δε εναντιωθησομενον τισι των προγεγραμμενων ενοχον ειναι ασεβεια αναγραφηναι τε και τα αντιγραφα εν στηλη λιθινη και τεθηναι εν τω αυτω ιερω. δεησει ουν γραφηναι οις ειθισται ινα γενηται ακολουθως τοις δηλουμενοις. ψηφισμα της πολεως πεμφθεν θεω αυγουστω επανανκες δε ανερχεσθαι παντα τα ωνεια δια των ενταυθα και επι χωρας αγορητων πραθησομενα καθ ε[κ]αστην ιερομηνιαν προς το αδιαλειπτα υπαρχιν πασι τοις ανιουσι προσκυνηταις επιμελομενου του της πολεως αγορητου μηδε επιχειρουντος η οχλουντος προφασει παροχης και τελους και επηρειας τινος η απαιτησαιως ανδραποδα δε και τετραποδα και λοιπα ζωα ομοιως πωλεισθω εν τω τοπω χωρις τελους η επηρειας τινος η απαιτησαιως. οι κατοχοι αγιου ουρανιου διος της υπο των σεβαστων εις τε τον θεον ευσεβειας και τον τοπον ελευθερε[ι]ας την θειαν αντιγραφην υπο παντων προσκυνουμενην προεταξαν.
Syr.-Phoen. — Baitokaike (Hosn Soleiman) — 259-260 AD — w/ Add. p.116
 259-260 AD 